|  |  |  |  |
| --- | --- | --- | --- |
| Søndag | 1 |  |  |
| Mandag | 2 | Velkommen til Elias og Julius. | Uge 45 |
| Tirsdag | 3 | Vi laver fuglemadsautomater |  |
| Onsdag | 4 | Vi laver fuglemadsautomater |  |
| Torsdag | 5 | Går tur i området. |  |
| Fredag | 6 | Vi laver fuglemadsautomater |  |
| Lørdag | 7 |  |  |
| Søndag | 8 |  |  |
| Mandag | 9 | Vi laver fuglemadsautomater | Uge 46 |
| Tirsdag | 10 | Vi laver fuglemadsautomater |  |
| Onsdag | 11 | Fotografering |  |
| Torsdag | 12 | Vi går en tur i en lille skov. |  |
| Fredag | 13 | Vi laver efterårs ophæng. |  |
| Lørdag | 14 |  |  |
| Søndag | 15 |  |  |
| Mandag | 16 | Vi laver efterårs ophæng. | Uge 47 |
| Tirsdag | 17 | Bustur til Røsnæs – husk at komme inden kl.8.30 |  |
| Onsdag | 18 | Julehemmeligheder |  |
| Torsdag | 19 | Julehemmeligheder |  |
| Fredag | 20 | Fødselsdag på stuen – Julius 3 år  |  |
| Lørdag | 21 |  |  |
| Søndag | 22 |  |  |
| Mandag | 23 | Julehemmeligheder | Uge 48 |
| Tirsdag | 24 | Julehemmeligheder |  |
| Onsdag | 25 | Julehemmeligheder |  |
| Torsdag | 26 | Turdag – vi besøger bondegården |  |
| Fredag | 27 | Juledekorationer |  |
| Lørdag | 28 |  |  |
| Søndag | 29 |  |  |
| Mandag | 30 | Juledekorationer | Uge 49 |

**Velkommen til:**

Elias der starter i gruppe 3, hos Mia og Helle

Vigga som starter i gruppe 4 hos Henny

**Fødselsdage:**

**Julius O. d. 20**

**OBS på særlige datoer:**

**Fotografering d. 11**

**Handleskema:**

Efterår og jul, med læreplanstemaerne kultur æstetik og fællesskab.

I november har vi fokus på efterår og vi laver foderautomater til fuglene så de har mad i den kolde tid og vi laver efterårsophæng med blade.

I slutningen af november og starten af december har vi valgt temaet jul da det er en del af den danske kultur og tradition at vi fejrer julen. I perioden ønsker vi at sætte fokus på hvad jul er og tale med børnene om hvorfor vi fejrer julen. Vi ønsker ydermere at børnene får følelsen af at julen er noget hyggeligt, genkendeligt og tilbagevendende, derfor holder vi fast i børnehavens tradition med at klippe julepynt, holde juleafslutning, lave julegaver, læse julehistorier og lave juledekorationer som alle får med hjem.

I perioden vil børnenes sanser blive udfordret f.eks. bruger vi følesansen, lugte- og smagssansen ved eks. vis når vi sammen holder juleafslutning med risengrød eller når vi sammen laver juledekorationer og juleklip. Børnenes grovmotorik vil blive udfordret vi øver luciaoptog så der er også fokus på den enkeltes kropskoordinering i forhold til andre børn. Børnenes finmotorik vil blive stimuleret igennem fremstilling af julepynt, juledekorationer og julegaver.

I november og december opdeler vi børnegruppen i to, der under spisning og aktiviteter er sammen med en voksen. Grupperne skiftes til at spise og lave aktiviteter inde og ude om formiddagen – alle spiser inde til frokost.

Hvad kan I som forældre gøre hjemme: Det er meget individuelt om man fejrer jul i de enkelte familier, men der er, uanset hvilken overbevisning man har, flere budskaber i julen som man f.eks. kan tage udgangspunkt i hjemme; at tænke på andre der ikke har det så let, hænge foder ud til fuglene når der er sne, tale om hvorfor det er vigtigt at dele og være god ved andre, mulighederne er mange.

En del børn deltager i mange sociale arrangementer i løbet af julen så husk at julehygge også bare kan være at smutte rundt i nattøj med nissehuer og læse en julehistorie eller klippe et julehjerte sammen, det er vigtigere med nærhed end en lang liste af arrangementer eller forberedelser som man skal nå.

Tegn på læring: Det er tegn på læring når dit barn interesserer sig for at julehygge mere, synge julesange selv, kort sagt er nysgerrig på julen.

Med venlig hilsen

Mia og Helle